b'\n_START_ARTICLE_\nAeolian Company\n_START_SECTION_\nHist\xc3\xb2ria\n_START_PARAGRAPH_\nAeolian Company va ser fundada pel fabricant de pianos de Nova York\xc2\xa0 William B. Tremaine amb el nom \xc3\x86olian Organ & Music Co. (1887) per construir harm\xc3\xb2niums i, el 1895, incorporava pianos autom\xc3\xa0tics. Anteriorment havia fundat la Mechanical Orguenette Co. (1878) per fabricar orgues autom\xc3\xa0tics. La fabricaci\xc3\xb3 d\'orgues dom\xc3\xa8stics o "de cambra" proporcionaven diversi\xc3\xb3 a les cases dels rics, i Aeolian acapar\xc3\xa0 aquest sector, alliberant-se de la compet\xc3\xa8ncia dels constructors d\'orgues per a esgl\xc3\xa9sies. Fabricaven tamb\xc3\xa9 caixes i consoles per als orgues dom\xc3\xa8stics, amagant els tubs rere tapissos, o sota l\'espai de les escales o rere enreixats._NEWLINE_La pianola, un piano amb mecanisme pneum\xc3\xa0tic, es va convertir en un instrument extremadament popular. Inventat el 1895 per Edwin S. Votey, president del Farrand & Votey Organ Co., Detroit. El 1897, Votey es va unir a la companyia Aeolian  i el 1900 l\'empresa va obtenir la patent d\'aquests instruments._NEWLINE_El 1903, Tremaine va absorbir un nombre de les empreses que feien instruments autom\xc3\xa0tics, incloent Albert Weber Co., un  fabricant de pianos de la Nova York des de 1852, dins Aeolian, es diria Weber Piano & Pianola Co._NEWLINE_El 1904 Aeolian fou demandat per Los Angeles Art Organ Company per haver infringit la patent del mecanisme autom\xc3\xa0tic, per\xc3\xb2 va anar guanyant els plets i eliminant aix\xc3\xad la compet\xc3\xa8ncia._NEWLINE_Com la pianola en el seu moment, fou substitu\xc3\xaft per un aparell nou, el "Duo Art reproducing piano" (1913), que era capa\xc3\xa7 de reproduir el so enregistrat d\'int\xc3\xa8rprets famosos sense necessitat d\'intervenci\xc3\xb3, l\'Aeolian, Weberpiano & Co esdevingu\xc3\xa9 el fabricant m\xc3\xa9s important d\'instruments mec\xc3\xa0nics._NEWLINE_El 1916 el \xc3\x86olian Co. iniciaren la producci\xc3\xb3 dels fon\xc3\xb2grafs Vocalion\xc2\xa0 i el 1978/9 comen\xc3\xa7aren els Vocalion Records, venent discs de molt alta qualitat, i la marca seria venuda el 1924 a Brunswick Records. El fon\xc3\xb2graf va suposar un dels factors principals en la disminuci\xc3\xb3 de l\'\xc3\xbas i producci\xc3\xb3 de pianoles, tot i que Starr va fer tant pianoles com enregistraments. Un intent de l\'empresa per comprometre l\'esgl\xc3\xa9sia en la producci\xc3\xb3 d\'orgues autom\xc3\xa0tics don\xc3\xa0 fruit en instal\xc2\xb7lacions d\'orgues a Longwood Gardens o a la capella de la Duke University. El sector va ser minat per la  Gran depressi\xc3\xb3, durant la qual la divisi\xc3\xb3 d\'orgues va ser fusionada amb E.M. Skinner Organ Co. per esdevenir lAeolian-Skinner Organ Co., un constructor davanter fins a la d\xc3\xa8cada dels 1970. Mentre la popularitat de la pianola va decr\xc3\xa9ixer amb l\'augment dels discos i la r\xc3\xa0dio, la companyia es fusion\xc3\xa0 el 1932 amb lAmerican Piano Corp. (consolidada el 1930 amb Chickering & Sons, Knabe & Co.). La combinaci\xc3\xb3 resultant seria Aeolian Corp, el 1959, i declararia la fallida el 1985.'